Societatea este ”ÎNREGISTRATĂ” la

**Agenţia Servicii Publice**

**Departamentul înregistrare şi**

**licenţiere a unităţilor de drept**

Nr. **\_IDNO**

din **\_\_\_\_\_\_\_\_\_\_\_\_\_\_\_\_\_\_**

**Registrator**

**\_\_\_\_\_\_\_\_\_\_\_\_\_\_\_\_\_\_/**\_\_\_\_\_\_\_\_\_

## STATUTUL

**Societății cu Răspundere Limitată**

**” DENUMIREA”**

1. **PRINCIPIILE GENERALE**
   1. Prezentul statut este elaborat în conformitate cu prevederile Codului Civil al Republicii Moldova nr. 1107-XV din 06 iunie 2002, Legii Republicii Moldova Nr.135-XVI din 14 iunie 2007 privind societăţile cu răspundere limitată, Legii Republicii Moldova Nr.845-XII din 03.01.1992 cu privire la antreprenoriat şi întreprinderi.
   2. Fondatorul/Fondatorii Societăţii:

Orașul/satul …………............, prin Consiliul Orășenesc/Local ………………………..

Orașul/satul …………............, prin Consiliul Orășenesc/Local ………………………..

Orașul/satul …………............, prin Consiliul Orășenesc/Local ………………………..

numiți în continuare “asociați” au decis următoarele:

* 1. A constitui Societatea cu răspundere limitată ”Denumirea” (denumită în continuare “Societate”).

Denumirea completă a Societăţii: Societatea cu răspundere limitată ”Denumirea”

Denumirea prescurtată: ”Denumirea” SRL

* 1. Sediul Societăţii:\_\_\_\_\_\_\_\_\_\_\_\_\_\_\_\_\_\_\_(adresa juridică)
  2. Societatea are statut de persoană juridică de drept privat, cu scop lucrativ (comercial). Societatea are un patrimoniu distinct şi răspunde pentru obligaţiile sale cu acest patrimoniu, poate să dobândească şi să execute în nume propriu drepturi patrimoniale şi personale nepatrimoniale, să-şi asume obligaţii, poate fi reclamant şi pârât în instanţa de judecată.
  3. După forma sa organizatorico-juridică Societatea este Societate cu răspundere limitată. Societatea se consideră constituită şi dobândeşte personalitate juridică de la data înregistrării de stat în modul stabilit. Societatea dispune de bilanţ autonom şi conturi bancare, are ştampilă cu denumirea sa şi imaginea emblemei.
  4. Societatea se constituie pentru o durată nelimitată.
  5. Societatea este în drept să înfiinţeze filiale şi reprezentanţe în Republica Moldova în conformitate cu actele legislative în vigoare, iar în străinătate în conformitate cu legislaţia statului străin, dacă tratatul internaţional la care Republica Moldova este parte nu prevede altfel.

1. **SCOPUL ŞI OBIECTUL DE ACTIVITATE**
   1. Scopul Societății este efectuarea activităţilor cuprinse în obiectul de activitate aprobat prin prezentul act de constituire.
   2. Obiectul de activitate al Societăţii este operarea serviciilor de alimentare cu apă şi canalizare a cărui gestiune îi este delegată, conform Contractului de Delegare, în aria delegării definită în respectivul contract. Societatea îşi desfăşoară activitatea exclusiv pentru Autorităţile Locale care i-au delegat gestiunea serviciului de alimentare cu apă şi de canalizare.
   3. Obiectul principal de activitate al Societăţii:
2. Captarea, tratarea și distribuția apei;
3. Colectarea și epurarea apelor uzate.
   1. Activități secundare:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Societatea nu poate desfăşura decât activităţi care au legătură directă sau indirectă ori facilitează realizarea obiectului său principal de activitate.

1. **CAPITALUL SOCIAL. PĂRŢILE SOCIALE.**
   1. Capitalul social al Societăţii se constituie din aporturile asociaţilor şi reprezintă valoarea minimă a activelor, exprimată în lei, pe care trebuie să le deţină Societatea.
   2. La data constituirii Societăţii, capitalul social este de \_\_\_\_\_\_\_\_\_\_\_\_\_\_ lei.

* Orașul ................ - \_\_\_\_\_\_\_\_\_\_\_\_\_\_\_\_ lei, ceea ce constituie \_\_\_\_ % din capitalul social
* …….................. - \_\_\_\_\_\_\_\_\_\_\_\_\_\_\_\_\_ lei, ceea ce constituie \_\_\_\_ % din capitalul social
* ……................. - \_\_\_\_\_\_\_\_\_\_\_\_\_\_\_\_\_ lei, ceea ce constituie \_\_\_\_ % din capitalul social
* ……................. - \_\_\_\_\_\_\_\_\_\_\_\_\_\_\_\_\_ lei, ceea ce constituie \_\_\_\_ % din capitalul social
* …….
  1. Aportul în numerar se varsă integral în cel mult 2 luni de la data înregistrării Societăţii.
  2. În calitate de aport la capitalul social pot fi bunuri, inclusiv drepturi patrimoniale, şi bani. Prestaţiile în muncă şi serviciile depuse la înfiinţarea Societăţii şi pe parcursul existenţei ei nu pot constitui aport la formarea sau majorarea capitalului social.
  3. Suma totală a aportului nu poate fi mai mică decît cuantumul capitalului social.
  4. Aportul în natură la capitalul social al Societăţii are ca obiect orice bunuri aflate în circuitul civil. Bunurile se consideră a fi transmise cu titlu de proprietate. Nu pot constitui aport la formarea sau la majorarea capitalului social al Societăţii creanţele şi drepturile nepatrimoniale, precum şi bunurile consumptibile.
  5. Aportul în natură al asociatului va fi vărsat în cel mult 30 de zile de la înregistrarea de stat a Societăţii. Aportul în natură al asociatului va fi evaluat de un evaluator independent.
  6. În perioada de activitate a Societăţii, asociatul nu poate cere restituirea aportului vărsat în capitalul social.
  7. Societatea eliberează asociatului un certificat prin care se atestă deţinerea părţii sociale şi cuantumul acesteia. Valoarea certificatului părţii sociale echivalează cu mărimea aportului la capitalul social al Societăţii depus de asociat.
  8. Aporturile persoanelor, care devin asociaţi, după crearea Societăţii, se depun în modul stabilit de lege.
  9. Capitalul social poate fi majorat prin:

1. mărirea proporţională a părţilor sociale din contul profitului net al Societăţii sau din mijloacele capitalului de rezervă şi/sau alte surse;
2. vărsarea aporturilor suplimentare de către asociat şi/sau de către terţii care au devenit asociaţi.
   1. Capitalul social poate fi micşorat prin reducerea valorii nominale a părţii sociale.
   2. Societatea este obligată să-şi reducă capitalul social la expirarea celui de-al doilea an şi a fiecărui an financiar următor dacă valoarea activelor nete ale Societăţii este mai mică decît capitalul social şi asociații nu acoperă pierderile survenite. În cazul menţionat Adunarea Generală este obligată să decidă reducerea capitalului social pînă la valoarea activelor nete determinată în conformitate cu prevederile legale.
   3. Societatea nu poate reduce capitalul social sub minimul stabilit de prevederile legale.
3. **CAPITALUL DE REZERVĂ. APORTURI SUPLIMENTARE.**
   1. Societatea este obligată să creeze un capital de rezervă de cel puţin 10% din cuantumul capitalului social. Capitalul de rezervă al Societăţii se formează prin vărsăminte anuale din profitul net, în proporţie de cel puţin 5% din profitul net, pînă la atingerea mărimii stabilite. Dacă valoarea activelor nete ale Societăţii se reduce sub nivelul capitalului social şi al capitalului de rezervă, vărsămintele în capitalul de rezervă reîncep.
   2. Capitalul de rezervă al Societăţii poate fi folosit doar la acoperirea pierderilor sau la majorarea capitalului ei social.
   3. Asociații pot depune cote suplimentare la aport pentru acoperirea pierderilor suportate de Societate sau în cazul în care temporar sunt necesare asemenea cote.

**V. CONDUCEREA, ADMINISTRAREA ȘI CONTROLUL GESTIUNII SOCIETĂŢII**

* 1. Societatea are o structură internă ce presupune existenţa unui organ suprem de deliberare şi decizie, a unui organ executiv şi a unui organ de control, după cum urmează:

1. **Adunarea generală;**
2. **Administratorul (organ executiv);**
3. **Comisia de cenzori (organ de control).**

**VI. ADUNAREA GENERALĂ.**

* 1. De competenţa exclusivă a Adunării Generale ţine:

1. modificarea şi completarea statutului, inclusiv adoptarea lui într-o nouă redacţie;
2. modificarea cuantumului capitalului social;
3. aprobarea rezultatelor evaluării aportului în natură în capitalul social;
4. desemnarea cenzorilor, eliberarea înainte de termen a acestuia;
5. urmărirea pe cale judiciară a cenzorilor pentru prejudiciile cauzate Societăţii;
6. aprobarea rapoartelor cenzorilor sau a avizelor auditorului independent;
7. aprobarea bilanţului contabil anual;
8. adoptarea hotărîrii privind repartizarea profitului net;
9. adoptarea hotărîrii privind reorganizarea Societăţii şi aprobarea planului de reorganizare;
10. adoptarea hotărîrii de lichidare a Societăţii, numirea lichidatorului şi aprobarea bilanţului de lichidare;
11. aprobarea mărimii şi modului de formare a fondurilor Societăţii;
12. aprobarea mărimii şi a modului de achitare a remuneraţiei cenzorilor;
13. aprobarea în prealabil a încheierii contractelor prin care Societatea transmite proprietatea sau cedează, cu titlu gratuit, drepturi unor terţi;
14. înfiinţarea filialelor şi reprezentanţelor Societăţii;
15. aprobarea fondării altor persoane juridice;
16. aprobarea participării în calitate de cofondator al altor persoane juridice;
17. desemnarea şi eliberarea înainte de termen a administratorului;
18. aprobarea dării de seamă anuale şi evaluarea activităţii administratorului;
19. urmărirea pe cale judiciară a administratorului pentru prejudiciile cauzate Societăţii;
20. aprobarea mărimii şi modului de achitare a remuneraţiei administratorului;
21. aprobarea planului de afaceri al Societăţii;
22. aprobarea regulamentelor interne ale Societăţii.
    1. Adunarea Generală este deliberativă dacă participă ¾ din numărul total al asociaților.
    2. Deciziile asociaților se adoptă cu votul a 50% din cei prezenți la adunare. Deciziile se întocmesc în scris și se semnează de Președintele și secretarul Adunării Generale.

**VII. ADMINISTRATORUL.**

* 1. Activitatea curentă a Societăţii este condusă de Administrator.
  2. Administrator poate fi numai o persoană fizică majoră, cu capacitate deplină de exerciţiu. Administrator nu pot fi persoane cărora, prin lege sau hotărîre judecătorească, le este interzisă deţinerea funcţiei de administrator sau a unei alte funcţii care acordă dreptul de dispoziţie asupra bunurilor materiale, precum şi persoane cu antecedente penale nestinse pentru infracţiuni contra patrimoniului, infracţiuni economice, infracţiuni săvîrşite de persoane cu funcţie de răspundere sau de persoane care gestionează organizaţii comerciale.
  3. Administratorul este în drept:

1. să efectueze actele de gestiune a Societăţii, necesare atingerii scopurilor prevăzute în prezentul statut şi în deciziile asociaților;
2. să reprezinte fără procură Societatea în raporturile cu organele statului, cu terţii şi în instanţele de judecată;
3. să elibereze altor persoane mandat pentru săvîrşirea unor anumite acte juridice;
4. să exercite alte împuterniciri atribuite de asociați.
   1. Administratorul este obligat:
5. să gestioneze Societatea astfel încît scopurile, pentru care aceasta a fost constituită, să fie realizate cît mai eficient;
6. să execute deciziile Adunării Generale;
7. să asigure ţinerea contabilităţii Societăţii, precum şi a registrelor Societăţii şi să informeze Adunarea Generală cu privire la starea de lucruri şi la gestiunea Societăţii;
8. să dea dovadă de diligenţă şi loialitate în exercitarea atribuţiilor sale;
9. în cazul apariţiei indiciilor de insolvabilitate, să depună imediat, dar nu mai tîrziu decît la expirarea unei luni, cerere introductivă de intentare a procesului de insolvabilitate dacă asociații nu vor acoperi pierderile;
10. să respecte limitele împuternicirilor stabilite de către Adunarea Generală.
    1. Administratorul întocmeşte anual un raport privind activitatea Societăţii, actul de inventariere a bunurilor Societăţii şi alte documente, care urmează a fi prezentate Adunării Generale. Administratorul poate fi obligat să prezinte dări de seamă periodice.
    2. Administratorul Societăţii poartă răspundere materială deplină pentru prejudiciile cauzate de el Societăţii, inclusiv prin plăţi ilegale făcute asociaților.

**VIII. CENZORUL.**

* 1. Pentru exercitarea controlului asupra gestiunii Societăţii şi acţiunilor administratorului se desemnează Comisia de cenzori, în componența de 3 persoane, desemnate pentru o perioadă de 3 ani.
  2. Nu pot fi cenzori:

1. administratorul;
2. rudele sau afinii pînă la gradul al IV-lea inclusiv ori soţul administratorului;
3. persoanele care primesc de la Societate sau de la administrator salariu sau o altă remuneraţie pentru o altă funcţie decît funcţia de cenzor;
4. persoanele indicate la p.7.2.
   1. Comisia de cenzori exercită periodic controlul gestiunii Societăţii din proprie iniţiativă sau la cererea a ¾ din numărul asociaților. Comisia de cenzori este obligată să controleze activitatea economico-financiară a Societăţii după încheierea exerciţiului financiar, verificînd rapoartele financiare şi efectuînd inventarierea bunurilor Societăţii, exercitînd totodată alte acţiuni necesare evaluării obiective a gestiunii Societăţii.
   2. Comisia de cenzori întocmeşte raport asupra fiecărui control efectuat. Raportul cenzorilor se prezintă Adunării Generale.
   3. Comisia de cenzori este obligată să comunice Adunării Generale fapte care contravin legii sau prezentului statut şi care au cauzat sau pot cauza prejudicii Societăţii.
   4. Administratorul este obligat să pună la dispoziţia Comisiei de cenzori toate documentele necesare efectuării controlului.
   5. Comisia de cenzori răspunde pentru prejudiciile cauzate Societăţii sau asociaților prin neexecutarea sau executarea inadecvată a obligaţiilor ce îi revin. Comisia de cenzori răspunde în decurs de 3 ani de la data întocmirii actului de control prin care Societăţii i-au fost cauzate prejudicii.

**IX. DREPTURILE ŞI OBLIGAŢIILE ASOCIAȚILOR.**

* 1. Asociatul Societăţii are dreptul:

1. de a participa la conducerea Societăţii în conformitate cu prevederile legii şi ale statutului;
2. de a fi informat despre activitatea Societăţii;
3. de a exercita controlul asupra modului de gestionare a Societăţii;
4. de a înstrăina şi a dobîndi, în condiţiile legii, partea socială;
5. de a cere dizolvarea Societăţii;
6. de a participa la repartizarea profitului net;
7. de a obţine, în caz de lichidare a Societăţii, valoarea unei părţi a patrimoniului acesteia rămas după achitarea cu creditorii şi cu salariaţii săi;
8. de a primi informaţii privind activitatea Societăţii şi să ia cunoştinţă dispoziţiile registrelor contabile şi alte documente ale Societăţii;
9. de a primi o copie a bilanţului anual şi de a examina bilanţul anual, luînd cunoştinţă de registrele contabile şi de alte documente ale Societăţii de sine stătător sau cu ajutorul unui expert, de a cere explicaţii de la organele Societăţii după prezentarea bilanţului anual.
   1. Asociatul este obligat:
10. să verse aportul la capitalul social în mărimea, în modul şi în termenele stabilite în statut;
11. să nu divulge informaţia confidenţială a Societăţii;
12. să comunice imediat Societăţii despre schimbarea sediului, a numelui sau a denumirii, altă informaţie necesară exercitării drepturilor şi îndeplinirii obligaţiilor de către Societate.

**X. MODUL DE DOBÎNDIRE ŞI ÎNSTRĂINARE A PĂRŢII SOCIALE.**

* 1. Asociatul nu poate înstrăina partea socială până la vărsarea integrală a aportului subscris, cu excepţia cazului de succesiune.
  2. Partea socială este divizibilă.
  3. În caz de reorganizare a asociatului, drepturile şi obligaţiile lui în cadrul Societăţii trec la succesorii de drept. Dacă succesorii de drept renunţă la participarea în calitate de asociaţi ai Societăţii, partea socială trebuie să fie înstrăinată, în modul stabilit de lege.
  4. Alte raporturi ale asociatului privind capitalul social şi modul de înstrăinare a părţii sociale se reglementează conform legislaţiei in vigoare.

**XI. MODUL DE REPARTIZARE ŞI DE INVESTIRE A PROFITULUI NET.**

* 1. Societatea distribuie anual profitul net rămas după achitarea impozitelor şi altor plăţi obligatorii. Hotărîrea privind determinarea părţii profitului net care urmează a fi distribuită se adoptă de Adunarea Generală.
  2. Profitul net se plăteşte asociaților în formă bănească, în decurs de 30 de zile de la data adoptării deciziei privind distribuirea acestuia, dacă Adunarea Generală nu a stabilit un alt termen.
  3. Societatea nu este în drept să adopte hotărîre privind distribuirea profitului net dacă, în urma distribuirii profitului net, valoarea activelor nete ale Societăţii va deveni mai mică decît suma capitalului social şi capitalului de rezervă.
  4. Societatea nu este în drept să plătească asociaților profitul net a cărui distribuire s-a hotărît dacă, la momentul achitării, Societatea este în stare de insolvabilitate sau poate ajunge în această stare în urma distribuirii profitului net.
  5. În cazul încetării circumstanţelor menţionate la p.11.3 şi 11.4, Societatea este obligată să plătească asociaţilor profitul net a cărui distribuire s-a hotărît de către Adunarea Generală.
  6. Profitul net plătit contrar reglementărilor stabilite la p.11.3 şi 11.4 se restituie Societăţii.
  7. Societatea nu poate acorda împrumuturi asociaților sau terţilor pentru procurarea părţilor sociale.

**XII. REORGANIZAREA SOCIETĂŢII.**

12.1 Reorganizarea Societăţii se efectuează prin fuziune (contopire şi absorbţie), dezmembrare (divizare şi separare) sau transformare în condiţiile prevăzute de Codul civil, Legea privind societăţile cu răspundere limitată. La reorganizarea Societăţii drepturile şi obligaţiile acesteia sunt preluate de succesorul de drept.

**XIII. DIZOLVAREA ŞI LICHIDAREA SOCIETĂŢII.**

* 1. Societatea se dizolvă şi se lichidează în temeiurile stabilite de Legea privind societăţile cu răspundere limitată, de Codul civil şi de alte legi.

**XIV. SOLUȚIONAREA LITIGIILOR**

14.1 Litigiile apărute în legătură cu încheierea, executarea, modificarea şi încetarea sau alte pretenţii ce decurg din prezentul statut vor fi supuse în prealabil unei proceduri amiabile de soluţionare.

14.2 Litigiile nesoluţionate pe cale amiabilă ţin de competenţa instanţelor judecătoreşti abilitate conform legislaţiei în vigoare. Dacă înregistrarea Societăţii nu a avut loc în termen de 3 luni de la data autentificării statutului, fondatorii Societăţii se eliberează de obligaţiile ce decurg din partea lui socială.

Prezentul statut se încheie în 2 exemplare care au aceiaşi putere juridică de la data semnării lui.

Asociații: Semnătura:

Orașul .................... \_\_\_\_\_\_\_\_\_\_\_\_\_\_

Comuna .......... \_\_\_\_\_\_\_\_\_\_\_\_\_\_

Satul ........... \_\_\_\_\_\_\_\_\_\_\_\_\_\_

……. \_\_\_\_\_\_\_\_\_\_\_\_\_\_

……. \_\_\_\_\_\_\_\_\_\_\_\_\_\_

……. \_\_\_\_\_\_\_\_\_\_\_\_\_\_

……. \_\_\_\_\_\_\_\_\_\_\_\_\_\_